JohanHeinsen/ENO huggingface dataset:
Lolland-Falsters Stifts-Tidende, 1841-12-06
Jtzeh. Wochenbl." af 26de f. M. meddeler nu en detailleret Fremstilling af det tidligere omtalte Overfald paa Toldassistent Rosambo i Cappeln, ifølge hvilken denne Misgierning har været af en temmelig atroce Natur. R. var tidligere bleven overfaldet og pryglet i et Værtshuus, hvor Sagen imidlertid ved Andres Mellemkomst var bleven jevnet. Da han gik hjem derfra, blev han pludselig forfulgt af to Mennesker der truede ham paa Livet; han løsrev sig fra En, der allerede havde lagt Haand paa ham, og flygtede ind i den Walterske Gjæstgivergaard. Her var han netop begyndt at komme sig noget efter Skrækken og røg en Pibe i Gjæstestuen, da to Skippere m. fl. traadte ind; den Ene satte sig paa et Bord ved Siden af ham, den Anden posterede sig foran ham, og efterat have udskjældt ham, greb han ham i Brystet, hvorpaa den Anden tog ham ved Haarene, og skjød Stolen bort under ham, saa at han faldt om paa Gulvet. Nu kastede de sig Begge over den Værgeløse, og under det gjentagne Raab, at han skulde miste Livet, traadte de ham under Fødder, sloge ham i Ansigtet, og slæbte ham hen over Gulvet, indtil en af de Tilstedeværende lagde sig derimellem, og fik ham ud af Voldsmændenes Hænder. En tilstedeværende Handelscommis og en 3die Skipper, der er en Broder til en af Hovedgierningsmændene, havde taget Deel i Overfaldet, men toge Flugten, og den Sidstnævnte begav sig samme Nat ombord, og seilede kort efter; Commisten holdt sig i Skjul, da Undersøgelsen skete, men er siden kommen tilveie. Begge Hovedgierningsmændene sidde arresterede paa Raadhuset i Cappeln.
Lolland-Falsters Stifts-Tidende, 1841-12-06
Forleden faldt ved Kjøbenhavns Toldbod et ungt Menneske i Vandet, og vilde være druknet, hvis ikke en rask Gut, Jens Olsen, af Søe=Etatens 2den Division, var sprunget ud efter ham. Efter heftige Anstrengelser lykkedes det ham at faae fat i den allerede halv Døde og bringe ham til Land, hvor han ved de i saa Tilfælde brugelige Midler lykkelig blev bragt til Live igjen. Den behjertede Sømand vil i denne Tid modtage Belønningen for sin ædle Daad. (Dagen.)
Lolland-Falsters Stifts-Tidende, 1841-12-06
Fredericia, den 28de November. Den for nogen Tid siden til Sverrig undvegne, men paagrebne Bankerotteur, Silke= og Klædehandler Mønster fra Kjøbenhavn, har hos Færgemanden i Tvede, 3/4 Miil herfra, efterladt sig til nærmere Ordre et betydeligt Parti Varer, som nu er blevet opdaget af Toldvæsenet og Herredsfogden og paa 5 Vogne indbragt hertil Raadhuset, hvor det indtil videre bliver liggende under fælles Forsegling. (Dvk.)J et Brev fra Rom, som Leipz. Allg. Zeit. meddeler, findes der og vor store Landsmand efterfølgende Ytringer: Thorvaldsen er siden han sidst kom tilbage hertil meget utaknemmelig imod vort skjønne Clima. Han paastaaer, at han ikke kan taale det og at han i al den Tid, han var i Danmark, ikke har maattet lide af saa haardnakkede Forkjølelser. Det staaer derfor til at vente, at han til Foraaret forlader os for stedse, saa meget mere, som hans Ledsagere forsikre Alle, at de have maattet love Kongen af Danmark at føre den store Mand tilbage. Thorvaldsen er imidlertid virkelig angrebet af en stærk Forkjølelse, der endnu stedse paalægger ham Huusarrest. Han beskjæftiger sig meest med Tegninger, i hvilke han nedlægger underskjønne Compositioner. Saaledes finder fornemmelig en Række af Compositioner, der fremstiller Ugens syv Dage som Genier, lydeligt bifald. (Dagen.)
Lolland-Falsters Stifts-Tidende, 1841-12-06
Fra Skode i Sverrig hedder det, at denne Stad nylig har været besøgt af en dansk Skuespillertrop, som der har givet en Subskriptions=Forestilling i en af Magistratsmedlemmernes Salon; Personalet bestod imidlertid ved denne Forestilling kun af een Person, en Madam Levini, som opførte Stykkerne. Under Laas og Lukke og Emi 2, St. lies Hjertebanken. Theatret skal iøvrigt hverken have havt Orchester, Fortæppe eller Conlisser. (Berl. Tid.)¬
Lolland-Falsters Stifts-Tidende, 1841-12-06
J Kjøbenhavn beskjæftiger Conversationen sig i denne Tid meget med en anseet Borgers Forsvinden, som Nogle ville tilregne desangaaende Penge-Affalrer, Andre et overilet givet Ægteskabsløfte, som Vedkommende nu vil gjøre gjældende. Skjøndt den Forsvundnes Nærværelse i sidstnævnte Tilfælde er høist nødvendig, saa skal han dog ikke endnu være kommen tilstede. - Ligeledes har en anden Borger, i disse Dage gjort sig usynlig, uden at man veed at angive Grunden dertil. (Aalb. Av.) Hvor utilstrækkelig en saadan Foranstaltning som Politiets sidste Confiscation af Aftonbladet, hvori en Artikel efter Fædrelandet og Reactionen fandtes indrykket, maa ansees at være, viser sig tydeligt nu, da svenske Baadførere overbringe Pakker af bemeldte N til alle deres Bekjendte i Kjøbenhavn, og saaledes forskaffe den omqvæstionerede Artikel en Publicitet, den uden en saadan Medfart aldrig vilde have faaet. (Rand. Av.)
Lolland-Falsters Stifts-Tidende, 1841-12-06
Den jydske Pottehandler, der i en Kro havde i trende Døgn bortspillet Heste og Vogn, Potter, og Penge, og derpaa begivet sig til Odense, forat klage hos Herredsfogden, har derved opnaaet, at Kromanden skal betale Mulkt, en af de Spillende tilbagelevere Heste og Vogn, medens Sagen, med Hensyn til en anden af de Medspillende endnu ikke er endt. (Hemp. Av.)Der tales nu atter om, at tvende af det i Odense garnisonerende Dragonregiments Eskadroner skulle adaare forflyttes, den ene til Svendborg, den anden til Assens. (S. Bl.)
Lolland-Falsters Stifts-Tidende, 1841-12-06
Fra 1ste December skulle alle fungerende Post embedsmænd anlægge carmoisinrød Uniformsfrakke, hvilken de altid skulle være iførte under deres Forretninger. (Aarh. Av.)
Lolland-Falsters Stifts-Tidende, 1841-12-06
Antallet af de Officerer, der ved Reductionen, skulle erholde deres Afsked, angives af Aalb. Av. at være 250. Med Smerte vil vistnok Enhver blandt de af Kongen Nyndnævnte savne de tre forrige Stænderforsamlingers udmærkede Præsident, Prof. Schouw, i hvem de danske Stænderforsamlinger ustridigt have mistet deres Hovedprydelse, som vanskeligt vil kunne erstattes. (Aalb. Av.) Til at tage under Overveielse et fra den Nykjøbingske Afdeling af Selskabet for Trykkefrihedens rette Brug indsendt Andragende til Selskabets Hovedbestyrelse om at foranstalte Udgivelsen af en kortfattet Ordbog over alle i det danske Skriftsprog forekommende Ord, tilligemed let fattelige Regler for den danske Retskrivning, valgtes en Comitee bestaaende af Prof. Engelstoft, Dr. Krarup, Mag. Monrad, Jnstitutbestyrer Borgen og Prof. Clausen. (Dansk Falkeblad.)
Lolland-Falsters Stifts-Tidende, 1841-12-06
Af de med Posten idag ankomne Blade meddele vi følgende: Hans Majestæt Kongen forventedes i Løverdags at retournere fra Frederiksborg Slot til Kjøbenhavn. (Berl. Tid.)
Lolland-Falsters Stifts-Tidende, 1841-12-06
Den Lehmannske Sag blev i Løverdags Eftermiddag paakiendt af Hof= og Stadsretten derhen, at Lehmann idømtes en Mulct af 500 Rbd. Sølv til Kjøbenhavns Fattigvæsens Hovedkasse foruden Sagens Omkostninger og 50 Rbd. Salair til Generalfiskalen. (S. Bl.) Nykjøbing den 6te December. Hr. J. C. Øsgevad, hvis Cosmoramaer have fundet et særdeles bifald allevegne hvor de ere foreviste, og navnligen i svenske og norske Blade omtales som særdeles udmærkede, er ankommen her til Byen, hvor han imorgen Aften og indtil videre hver Aften fra Kl. 69 agter at forevise dem i Gjæstgiver Thomsens Sal. Blandt de Prospecter, som ville blive opstillede, nævnes følgende af fremmede Blade især med Roes: Vue af Staden Gothenborg, Slaget ved Waterloo, Hamborg seet fra Kirketaarnet i Forstaden St. Georg, og ThemsTunnelen. Entreen betales med 24 s. for Voxne og 12 s. for Børn og Tjenestefolk.
Lolland-Falsters Stifts-Tidende, 1841-12-06
Kjøbenhavns Torvepriser den 4de December 1841. Rug, 5 Rbd. 40 s. a 6 Rbd. 32 s.; Hvede, 6 Rbd. 40 s. a 8 Rbd. 64 s.; Byg, radet 3 Rbd. 40 s. a 3 Rbd. 72 s.; dito 6-radet, 2 Rbd. 92 s. a 3 Rbd. 16 s; Havre, 2 Rbd. 12 s. a 2 Rbd. 48 s.; Erter, 5 Rbd. 32 s. a 7 Rbd. 64 s.; Flæsk, røget, Lpd., 2 Rbd. 16 s. a 2 Rbd. 24 s.; dito grønsaltet, 1 Rbd. 48 s. a 1 Rbd. 72 s.; Smør, Pd., 22 a 25 s.; Æg, Snesen, 28 a 32 s.; Sjællandsk Smør, Fjerdingen, 13 Rbd. a 14 Rbd. 72 s. S. og T.
Lolland-Falsters Stifts-Tidende, 1841-12-06
(Jndsendt.)Hr. Redacteur. Som et ret mærkeligt Exempel paa, hvorledes et bevinget Ord, som ved Pressen føres ud i Folket, ofte paa fjerne Steder kan møde Gienklang hos sympathiserende Hierter, har jeg troet, at det vilde interessere Dem og Deres Publicum at erfare Følgende, hvis Offentliggjørelse jeg haaber at de vedkommende Personer, navnlig den Mand, som har foranlediget den ædle Handling, jeg her skal berette, vil tilgive en ubekiendt Jndsender. Den af Hr. Pastor Biering i Deres Blad No 142 meddeelte Laugssag mod Ungkarl Hans Jørgen Hansen af Taaderup har nemlig giort et saadant Jndtryk paa en Hædersmand i en af de danske Provindser fiernt herfra, at han strax har skrevet til Hr. Pastoren, og bedet ham – hvis det unge Menneske ikke allerede havde lidt sin Straf – foreløbig at giøre Udlæg af det hele Beløb til Mulkten og samtlige ved Sagen foranledigede Omkostninger, hvilket Beløb da øieblikkelig skulde blive ham tilstillet. Desværre har, saa vidt jeg veed, det sædelige, oplyste, flittige og saare retskafne unge Menneske afsonet Mulkt og Omkostninger ved Fængsel paa Vand og Brød. Den ædle Velgiørers Navn skal jeg vel vogte mig for at offentliggjøre, da det vilde giøre mig meget ondt at paadrage ham Action "for at have udviist en til at afkræfte de til Værn mod Næringsfrihedens Misbrug givne Straffelove sigtende Virksomhed. Pp.
Lolland-Falsters Stifts-Tidende, 1841-12-06
(Jndsendt.)¬ J Dagen No 280 d. A. berettes under Artiklen "Rusland: "at det Norden for Odense forsamlede Troppe-Antal neppe beløber sig til 35,000 Mand."(!) Da Jndsenderen ikke vidste Andet, end at Danmark lever i den fredeligste Forstaaelse med "Selvherskeren, over alle Russer, kunde han ikke forklare sig denne uventede Nyhed anderledes, end at et Observationscorps var sammendraget i det nordlige Fyen for at holde Odenseerne i behørig Respect og forebygge indre Uroligheder i Anledning af Prof. Sibberns Opraab til Byens Jndvaanere om at komme hans betrængte Skrædderdreng til Hjelp. Men, da de af Jndsenderen i denne Anledning uopholdeligen indhentede Efterretninger forsikkre, at ikke en eneste russisk Soldat er at finde norden for Odense, end sige et heelt Troppecorps paa 35,000 Mand, (hvilket jeg herved meddeler til beroligende Efterretning for de Ængstelige) – saa skjønner jeg ikke rettere, end at bemeldte privilegerede politiske Tidendes Redacteur, Udgiver og maaskee Censor med, der har ladet Artiklen passere, vil blive at drage til Ansvar efter Lovgivningen mod Udbredelsen af Rygter om politiske Begivenheder, som kunde være foruroligende for Undersaatterne.
Lolland-Falsters Stifts-Tidende, 1841-12-06
AVERTISSEMENTS. Det første Hefte af Den franske Revolutions Historie, fortalt af M. A. Thiers, oversat efter den femtende Originaludgave af F. C. Rosen, vil i Løbet af næste Uge forlade Pressen. Det tilstilles de Subskribenter, der inden Aarets Udgang have tegnet sig, for 6 s. Arket. – Saafremt Subskriptionen, ved Aarets Udgang viser, at Forlæggeren er sikkret for Tab, vil Trykningen med det nye Aars Begyndelse ustandset og regelmæssig blive fortsat, saaledes at et Hefte paa omtrent 6 Ark hver 4de Uge vil udkomme. Hele Værket vil rimeligviis ikke overstige 20 a 24 Hefter. Subskribentsamlere tilstaaes de sædvanlige Fordele, og paategnede Planer bedes snarest muligt indsendte til nærmeste Boghandling eller til undertegnede Forlægger. Nykjøbing den 6te December 1841. W. Laub.
Lolland-Falsters Stifts-Tidende, 1841-12-06
Under Dags Dato har jeg modtaget Melding fra Fastlodsen i Nysted om at der derfra er den 26de dennes observeret et Stykke Vrag af et temmelig stort Fartøi, paa hvis Agterspeil findes Navnet "Desidderia. Vraget er grundsat mellem Pullen og Rødsand paa 3 1/2 Favn Vand, følgelig i Farvandet.
Lolland-Falsters Stifts-Tidende, 1841-12-06
Jfølge Peiling efter Compasset staaer bemeldte Vrag: Nysted Kirke i N. t. O. 1/2 O. Skjelbye Kirke. 1/2. S. Vester Ulslev Kirke Nr. Hvilket herved bekjendtgjøres til Efterretning forde Søfarende. Nykjøbing den 29 Novbr. 1841. F. A. Wulf, Overlods.
Lolland-Falsters Stifts-Tidende, 1841-12-06
Nye Gaasefjædre ønskes tilkjøbs. Den eller de, som af ovennævnte Vare maatte ønske at afhænde circa 5 Lpd., til Brug paa Halsted Amts Sygehuus, vilde desangaaende henvende sig til Districtslæge Møller i Nakskov snarest muligt. Torsdagen den 9de dennes kan fra mit Brænderie bekommes nybrændt Faxøe Steenkalk. Nykjøbing den 6te Decbr. 1841. J. Sidenius. 319 Rbd. 58 s. opbydes herved til udlaan fra Fuglsang og Prierskov Godsers Overformynderie, fra 11te Decbr. førstkommende, imod lovmæssig Sikkerhed. Sundby den 30te Novbr. 1841. A. Andersen.
Lolland-Falsters Stifts-Tidende, 1841-12-06
Auctioner. Den Fattigkassen tilhørende og i Weilegade her i Byen under No. 48 beliggende Gaard med Tilliggende, vil blive bortsolgt ved 3de offentlige Auctioner, som afholdes paa Byens Raadhuus Mandagen den 6te, Fredagen den 10de og Mandagen den 13de d. M., Formiddag Kl. 11. Hvilket herved bekjendtgjøres til Efterretning for Liebhavere. Nakskov den 2den December 1841. Hammerich.
Lolland-Falsters Stifts-Tidende, 1841-12-06
Da det ved 4de Auction over de Stervboet efter afdøde Møller L. Andersen tilhørende og ved Nakskov Kjøbstad beliggende 2de Møller med Tilliggende, ikke er bleven approberet, saa vil der blive afholdt en femte Auction over denne Eiendom paa Raadstuen her i Byen Mandagen den 13de d. M. Formiddag Kl. 11 1/2. Hvilket herved bekjendtgjøres. Nakskov den 5te December 1841. Hammerich.
Lolland-Falsters Stifts-Tidende, 1841-12-06
Tirsdagen den 21de December førstkommende om Formiddagen Kl. 10 bliver uden flere Auctioners Afholdelse opraabt til Salg: De til den Kongelige usserødske Fabrik henhørende, i Karleboe Sogn, Liunge Kronborg Herred, Frederiksborg Amt beliggende Brønsholmsdalske Bygninger med et Jordtillæg af circa 47 Tdr. Land og Vandkraft med 2 Fald. Eiendommene opraabes først særskilte i 5 Parceller; nemlig: I. 3 Udlænger af Egebindingsværk, som ere assurerede for 1290 Rbd., med et Jordtillæg af circa 36 Tdr. 4 Skpr. Land. Rudera af en afbrændt Valkemølle tilligemed Assurancesummen, der bliver at udbetale med 590 Rbd., og et grundmuret straatækt Huus, som er assureret for 150 Rbd. med et Jordtillæg af circa 4 Tdr. 3 Skpr. Land og dertil hørende Vandkraft. III.
Lolland-Falsters Stifts-Tidende, 1841-12-06
Den saakaldte Spinderiebygning, assureret for 6200 Rbd. og et mindre grundmuret Huus assureret for 400 Rbd. med et Jordtillæg af 4 Tdr. 4 Skpr. Land og tilhørende Vandkraft. IV. 2 Længer af Egebindingsværk og en dito af Grundmuur, assurerede for 900 Rbd. og indrettede til Boeligger for 32 Familier med et Jordtillæg af circa 1 Tde. 2 Skpr. Land. Den saakaldte Væveriebygning, som er assureret for 6600 Rbd., med et Jordtillæg af circa 3 Skpr. Land. Efterat fornævnte Parceller særskilt ere opraabte og Tilslag skeet opraabes derefter den samlede Eiendom til Bortsalg under Eet, og ville Vedkommende senest inden 3 Uger fra Auctionsdagen, blive meddeelte Underretning om, hvorvidt Buddene ere antagne eller ikke. Af Kjøbesummen kan 1/2 Deel blive indestaaende i Eiendommene. Auctionsconditionerne ere tilligemed Adcomstdocumenterne og Situationskaartet m. m. til Eftersyn paa undertegnede Commissions Contoir Norgesgade No. 159. fra Kl. 10 til 1 Formiddag og ville Auctionsconditionerne desforuden 3 Uger førend Auctionens Holdelse være til Eftersyn paa samtlige Amtstuer. Eiendommene paavises af Fabriqueur Wiith og Forpagter Landmaaler Hansen paa Usserød gamle Værk. Auctionen afholdes i Væveriebygningen paa Brønsholmsdal. Hvilket i Henhold til den herom tidligere skete Anmeldelse herved bekjendtgjøres. Den interimistiske Commission for Land- og SøeEtatens Forsyning med uldne Varer og den usserødske Fabriks Realisation, den 24 November 1841. Collin. Paludan. Weilbach. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammerr. Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg,
Lolland-Falsters Stifts-Tidende, 1841-12-09
Lollands Falsters Suste vente. Redigeret, trykt og udgivet af W. F. Laub i Nykjøbing. No 130. Torsdagen den 9 December.
Lolland-Falsters Stifts-Tidende, 1841-12-09
Jndenlandske Efterretninger. Fædrelandet for i Mandags meddeler nu i over 11 Spalter Landsover- samt Hof- og Stadsrettens Dom i Orla Lehmanns Sag, hvoraf sees, at Retten har aldeles frifundet ham i det væsentligste Anklagepunct, som i Actionsordren var nævnt, nemlig: at han skulde have lastet eller søgt at udbrede Had og Misnøie mod Danmarks Forfatning. Derimod hedder det: Under den Deel af Actionen, som gaaer ud paa, at Tiltalte har søgt at udbrede Had og Misnøie med den Maade, hvorpaa vore Konger have udøvet deres Magt, findes Tiltalte vel ikke at kunne ansees ligefrem skyldig deri, da han ei kan antages at have, hvad der efter det i det Foregaaende bemærkede er fornødent, for at saadant Forhold kan siges at være udviist, i den legale Betydning lastet den Maade, hvorpaa vore Konger have gjort Brug af deres Magt, men det skjønnes dog ei rettere, end at han i den omhandlede Henseende har brugt Yttringer af den Beskaffenhed, at de i Særdeleshed, naar hensees til den Forsamling, hvori de bleve fremførte, maae paadrage ham Strafansvar. Man seer saaledes, at det, der har fældet ham, fornemmelig er den Omstændighed, at han har talt til Bønder. Der siges i denne Dom udtrykkelig, at de her paa Falster optagne Vidneforhør ere af Generalsiscalen foranstaltede i Anledning af et Rygte, som fra Falster havde udbredt sig om at Tiltalte havde betjent sig af langt stærkere og for den bestaaende Forfatning mere truende Udtryk end de, der ere gjengivne i den omhandlede Beretning. Forøvrigt sees Resultatet af disse Forhør ingenlunde at have givet Sagen et værre Udseende for Hr. Lehmann. Dagen beretter, at det kongelige danske Cancelli i Tirsdags har foranstaltet den i Løverdags af Hof= og Stadsretten afsagte Dom i Lehmanns Sag indanket for Høiesteret. Den sidste Coll. Tid." giver en Oversigt over Udfaldet af Valgene til Stænderne for Sjællands, Fyens og Lollands-Falsters Stift, samt for Jo land og Færøerne. Resultatet er, hvad Antallet af de Valgberettigede og de til Stemmegivning Mødende angaaer, følgende: Valgberettigede. Mødende. Kjøbenhavn. . . . . . . . 1,643. 957. De øvrige Kjøbstæder . . 2,774. 1,649. Sædegaardene . . . . . .De mindre Landeiendomme 16,528. 11,949 Medens der altsaa af de Valgberettigede i Kjøbstæderne kun mødte 59 af 100, var Antallet af de Stemmeafgivende paa Landet 72 af. 100, og det fremlyser tydelig deraf, at der i Kjøbstæderne vises megen Ligegyldighed ved de foretagne Valg til Stænderne. (Berl. Tid.)¬
Lolland-Falsters Stifts-Tidende, 1841-12-09
For en Deel Beboere af det nordlige Sjælland, J. Rasmussen.
Lolland-Falsters Stifts-Tidende, 1841-12-09
Af en indsendt Artikel i dette Blads forrige No vil det erfares, at den retskafne og i sin Kreds almindelig agtede, men meget fattige Karl, hos hvem man ved en Seqvestrationsforretning ikke havde fundet Værdien af Mulctens Beløb, allerede har ofsonet denne ved Fængsel paa Vand og Brød. Anledning af det i ovenstaaende Adresse fremsatte directe Spørgsmaal til Falsters Beboere, maae vi bemærke, at det vilde have været saare let at tilveiebringe et Sammenskud til at dække Mulct og Omkostninger, ja at der i det Sogn, hvor Hans Jørgen Hansen boer, sikkert findes mange Mænd, som hver for sig med Glæde vilde have erlagt dette Beløb, men at den Domfældte selv ikke ønskede Saadant, da han selv vilde lide sin Straf, dersom han havde begaaet nogen Brøde, og efter de stedfindende Omstændigheder og det ham af hans Sognepræst offentlig givne Vidnesbyrd ingenlunde ansaae Vand og Brøds-Straffen som vanærende for sig. Han blev ogsaa ved Tilbagekomsten fra Fængselet modtaget af Byens Beboere som en Martyr, der havde lidt under et stort og dybt følt offentligt Onde, og man haabede, at den eclatante Afstraffelse for at have brugt Hoved og Hænder paa en Maade, som Enhver havde anseet for hæderlig og uskyldig, allerbedst kunde blive en Pind til Laugsvæsenets Liigkiste."¬
Lolland-Falsters Stifts-Tidende, 1841-12-09
J Fædrelandet for Onsdagen den 17de November var indrykket et Brev til nævnte Blads Redaction, indeholdende nogle bemærkninger om den militaire Høiskole, hvor iblandt Andet forekommer den Mening, at Høiskolen vel nok vil kunne levere et tilstrækkeligt Antal Officerer til Artilleri corpset, men at hvis denne Tilgang ikke fandtes tilstrækkelig, intet var da lettere under nærværende Forhold, end at erholde en aarlig Tilvært af 2 eller 3 Jndivider fra Underofficeersclassen, hvilke, skjøndt de ikke besidde en ligesaa fuldstændig Dannelse som Høiskoleeleverne, dog ville staae lige med, om ikke høiere, end de Elever, der i en tidligere Tid kom til Corpset fra Artillericadetinstitutet, ligesom en saadan Foranstaltning vilde yttre en fortrinlig Jndflydelse paa Underofficeersclassen. Denne Mening har nu i høi Grad allarmeret en heel Deel af Artilleriofficererne, der troe deres Ære krænket ved en saadan Anskuelse som den, der har gjort sig gjældende ved Sammenligningen mellem Underofficererne og de ældre Officerer, og det saameget mere, som en bekjendt agtet Artilleriofficeer af meget li at berale Grundsætninger høit og lydeligen skal have tiltraadt hiin i Fædrelandet udtalte Mening. At Folk let kunne lade sig henrive til Yderligheder, naar de føle deres Egisme saaret, er let at begribe, men at man skulde være gaaet saa vidt ved en Ansøgning at søge at formaae Hs. Majestæt til at meddele omtalte Officeer sin Afsked, som han forresten selv har forlangt ved det første Militairrescripts Udstedelse: det lyder dog noget utroligt. (Aalb. Av.)¬
Lolland-Falsters Stifts-Tidende, 1841-12-09
J Forbindelse med Ovenstaaende optage vi følgende bemærkninger af Dagen": Vi have tidligere berettet, at endeel af det kongl. Artillericorpses Officerer havde i Anledning af nogle af Capitain Tscherning vedgaaede Yttringer i Fædrelandet, der ansaaes fornærmelige for bemeldte Officerer, indgivet allerunderdanigst Ansøgning om, at han maatte afskediges fra Corpset. Som vi nu erfare, er der idag blevet optaget et Garnisons-Stabs forhør i Anledning af denne Sag. Vi maae meget beklage, at Artillericorpsets Officerer have valgt, denne Maade at gribe Sagen an paa, thi skal Capitain Tschernings Forhold ansees som en saadan Æresfornærmelse mod en Deel af hans Cammerater, at den fordrer hans Remotion, da er det, saavidt vides usædvanligt at søge dette Resultat opnaaet ad Supplicationens eller Rettergangens Vei, eller i det Hele at overlade en saadan Sags Afgjørelse til nogen Tredie, og mindst synes dette Skridt at indeholde en tilbørlig Vurdering af den kongelige Majestæts ophøiede Stilling, med hvilken det forekommer os høist uforeneligt at skulle bebyrdes med at værne og en Armeeafdelings Ære.
Lolland-Falsters Stifts-Tidende, 1841-12-09
Sagen angaaende almindelig Værnepligt har faaet en mægtig Impuls fremad, idet det nu udfærdigede allerhøieste Commissorium lyder saaledes i Jntimationen: Vor synderlige Gunst, da Vi have besluttet at nedsætte en imboneret Commission, bestaaende af civile og militaire Medlemmer, til nærmere at tage under Overveielse de Betingelser, under hvilke almindelig Værnepligt kunde være at indføre saa ofv. Hs. Majestæt har saaledes ved disse Udtryk i Commissoriet tilkjendegivet sin allerhøieste Hensigt, at almindelig Værnepligt skal indføres, og alene angaaende Maaden og Betingelserne for dens Jndførelse æsket Commissionens Betænkning. (Dagen.)